title: Εκτελεστικός κανονισμός (ΕΕ) αριθ. 111/2014 της Επιτροπής, της 4ης Φεβρουαρίου 2014 , σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

text:
               7.2.2014

               EL

               Επίσημη Εφημερίδα της Ευρωπαϊκής Ένωσης

               L 38/16

      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 111/2014 ΤΗΣ ΕΠΙΤΡΟΠΉΣ

   της 4ης Φεβρουαρίου 2014
   σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Κατ’ εφαρμογή αυτών των γενικών κανόνων τα εμπορεύματα που περιγράφονται στη στήλη 1 του πίνακα που παρατίθεται στο παράρτημα του παρόντος κανονισμού πρέπει να υπαχθούν στον κωδικό ΣΟ που εμφαίνονται στη στήλη 2, για τους λόγους που αναφέρονται στη στήλη 3 του εν λόγω πίνακα.

               (4)

               Είναι σκόπιμο να μπορούν, για ορισμένο χρονικό διάστημα, οι δεσμευτικές δασμολογικές πληροφορίες που εκδίδονται στο πλαίσιο των εν λόγω εμπορευμάτων από τον παρόντα κανονισμό και οι οποίες δεν είναι σύμφωνες με τον παρόντα κανονισμό, να συνεχίσουν να αποτελούν αντικείμενο επίκλησης από τον κάτοχό τους, σύμφωνα με το άρθρο 12 παράγραφος 6 του κανονισμού (ΕΟΚ) αριθ. 2913/92 του Συμβουλίου (2). Η διάρκεια της εν λόγω προθεσμίας πρέπει να είναι τρίμηνη.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη συνδυασμένη ονοματολογία στους κωδικούς ΣΟ που αναφέρονται στη στήλη 2 του εν λόγω πίνακα.
   Άρθρο 2
   Δεσμευτικές δασμολογικές πληροφορίες που δεν συμμορφώνονται με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Φεβρουαρίου 2014.

            Για την Επιτροπή, εξ ονόματος του Προέδρου,
         Algirdas ŠEMETA

            Μέλος της Επιτροπής

      (1)  ΕΕ L 256 της 7.9.1987, σ. 1.

      (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη
                  (Κωδικός ΣΟ)

                  Αιτιολογία

                  (1)

                  (2)

                  (3)

                  Συσκευή που συνδυάζει έγχρωμη οθόνη τεχνολογίας υγρών κρυστάλλων (LCD) και επιφάνεια ευαίσθητη στην αφή (αποκαλούμενη «οθόνη αφής») με διαγώνιο οθόνης διαστάσεων περίπου 38 cm (15 ιντσών) με:

                              —

                              εγγενή ανάλυση 1 024 × 768 εικονοστοιχεία (pixel),

                              —

                              υποστηριζόμενες αναλύσεις 640 × 350, 720 × 400, 640 × 480, 800 × 600 και 1 024 × 768 εικονοστοιχείων (pixel),

                              —

                              λόγο διαστάσεων οθόνης 4:3,

                              —

                              μέγεθος εικονοστοιχείου 0,297 mm,

                              —

                              φωτεινότητα 250 cd/m2,

                              —

                              οριζόντια γωνία θέασης 120° και κατακόρυφη γωνία θέασης 100°,

                              —

                              χρόνο απόκρισης 17 ms,

                              —

                              αντίθεση οθόνης 400: 1,

                              —

                              κομβία ενεργοποίησης και χειρισμού.

                        Η συσκευή είναι εφοδιασμένη με τις ακόλουθες διεπαφές:

                              —

                              D-sub,

                              —

                              USB και RS- 232 για σύνδεση της ευαίσθητης στην αφή επιφάνειας με αυτόματη μηχανή επεξεργασίας πληροφοριών (ADP).

                        Διαθέτει βάση με μηχανισμό κλίσης και περιστροφής και αντανακλαστική επιφάνεια.
                  Η οθόνη απεικόνισης διατίθεται προς χρήση, για παράδειγμα σε τερματικά σημείων πώλησης ή ενημέρωσης πελατών. Η ευαίσθητη στην αφή επιφάνεια επιτρέπει στους χρήστες να εισάγουν δεδομένα στα εν λόγω τερματικά. Η οθόνη απεικόνισης είναι σε θέση να εμφανίζει σήματα από μηχανές ADP.

                  8528 51 00

                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας (ΣΟ), τη σημείωση 3 του τμήματος XVI, καθώς και από το κείμενο των κωδικών ΣΟ 8528 και 8528 51 00.
                  Η συσκευή αποτελεί σύνθετη μηχανή που λειτουργεί ως συσκευή εισόδου συντεταγμένων X-Y της κλάσης 8471 και ως οθόνη απεικόνισης της κλάσης 8528. Εκτός από την εμφάνιση πληροφοριών, η συσκευή επιτρέπει στους χρήστες την εισαγωγή δεδομένων. Δεδομένου του σχεδιασμού, της γενικής ιδέας και των αντικειμενικών χαρακτηριστικών της συσκευής, δηλαδή της ικανότητας της οθόνης να ανταποκρίνεται στη λειτουργία της ανεξάρτητα από τη συσκευή εισαγωγής δεδομένων, η λειτουργία απεικόνισης συνιστά την κύρια λειτουργία της συσκευής υπό την έννοια της σημείωσης 3 του τμήματος XVI. Λόγω των αντικειμενικών χαρακτηριστικών της, όπως είναι ο λόγος διατομής, το κατάλληλο μέγεθος εικονοστοιχείου για παρατεταμένη κοντινή θέαση, η φωτεινότητα, οι διεπαφές που χρησιμοποιούνται συνήθως σε αυτόματες μηχανές επεξεργασίας πληροφοριών, ο μηχανισμός κλίσης και περιστροφής και η αντανακλαστική επιφάνεια, η οθόνη θεωρείται ότι είναι του τύπου που χρησιμοποιείται αποκλειστικά ή κυρίως σε αυτόματες μηχανές επεξεργασίας πληροφοριών της κλάσης 8471.
                  Η συσκευή πρέπει επομένως να καταταγεί στον κωδικό ΣΟ 8528 51 00 ως άλλη οθόνη του τύπου που χρησιμοποιείται αποκλειστικά ή κυρίως σε αυτόματη μηχανή επεξεργασίας πληροφοριών της κλάσης 8471.


title: Εκτελεστικός κανονισμός (ΕΕ) αριθ. 323/2014 της Επιτροπής, της 28ης Μαρτίου 2014 , σχετικά με την τροποποίηση των παραρτημάτων Ι και ΙΙ του κανονισμού (ΕΚ) αριθ. 669/2009 για την εφαρμογή του κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου όσον αφορά το αυξημένο επίπεδο των επίσημων ελέγχων στις εισαγωγές ορισμένων ζωοτροφών και τροφίμων μη ζωικής προέλευσης  Κείμενο που παρουσιάζει ενδιαφέρον για τον ΕΟΧ

text:
               29.3.2014

               EL

               Επίσημη Εφημερίδα της Ευρωπαϊκής Ένωσης

               L 95/12

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 323/2014 ΤΗΣ ΕΠΙΤΡΟΠΉΣ
   της 28ης Μαρτίου 2014
   σχετικά με την τροποποίηση των παραρτημάτων Ι και ΙΙ του κανονισμού (ΕΚ) αριθ. 669/2009 για την εφαρμογή του κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου όσον αφορά το αυξημένο επίπεδο των επίσημων ελέγχων στις εισαγωγές ορισμένων ζωοτροφών και τροφίμων μη ζωικής προέλευσης
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων (1), και ιδίως το άρθρο 15 παράγραφος 5,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 669/2009 (2) της Επιτροπής θεσπίζει κανόνες σχετικά με το αυξημένο επίπεδο των επίσημων ελέγχων που διεξάγονται στις εισαγωγές ζωοτροφών και τροφίμων μη ζωικής προέλευσης που περιλαμβάνονται στον κατάλογο του παραρτήματος I (εφεξής «ο κατάλογος»), στα σημεία εισόδου στα εδάφη που αναφέρονται στο παράρτημα I του κανονισμού (ΕΚ) αριθ. 882/2004.

               (2)

               Σύμφωνα με το άρθρο 2 του κανονισμού (ΕΚ) αριθ. 669/2009, ο κατάλογος επανεξετάζεται τακτικά, τουλάχιστον μία φορά κάθε τρίμηνο, και κατά την επανεξέταση αυτή θα πρέπει να συνυπολογίζονται τουλάχιστον οι πηγές πληροφοριών που αναφέρονται στο εν λόγω άρθρο.

               (3)

               Η συχνότητα και η σημασία των περιστατικών σχετικά με τα τρόφιμα που κοινοποιήθηκαν μέσω του συστήματος έγκαιρης προειδοποίησης για τα τρόφιμα και τις ζωοτροφές (RASFF), τα πορίσματα των αποστολών σε τρίτες χώρες που πραγματοποιήθηκαν από το Γραφείο Τροφίμων και Κτηνιατρικών Θεμάτων και οι υποβληθείσες από τα κράτη μέλη στην Επιτροπή τριμηνιαίες εκθέσεις σχετικά με τις αποστολές ζωοτροφών και τροφίμων μη ζωικής προέλευσης, σύμφωνα με το άρθρο 15 του κανονισμού (ΕΚ) αριθ. 669/2009, δείχνουν ότι ο κατάλογος θα πρέπει να τροποποιηθεί.

               (4)

               Ειδικότερα, όσον αφορά τις αποστολές φύλλων betel καταγωγής Ινδίας και Ταϊλάνδης, ενζύμων καταγωγής Ινδίας, αραχίδων (αράπικων φιστικιών) και παράγωγων προϊόντων καταγωγής Σουδάν και αμπελόφυλλων καταγωγής Τουρκίας, σύμφωνα με τις σχετικές πηγές πληροφοριών έχουν εμφανιστεί νέοι κίνδυνοι, γεγονός που δικαιολογεί την καθιέρωση αυξημένου επιπέδου επίσημων ελέγχων. Κατά συνέπεια, θα πρέπει να προστεθούν στον κατάλογο καταχωρίσεις σχετικά με τις εν λόγω αποστολές.

               (5)

               Επιπλέον, ο κατάλογος θα πρέπει να τροποποιηθεί ώστε να διαγραφούν οι καταχωρίσεις προϊόντων τα οποία, σύμφωνα με τις διαθέσιμες πληροφορίες, συνολικά συμμορφώνονται σε ικανοποιητικό βαθμό με τις σχετικές απαιτήσεις ασφάλειας που προβλέπει η νομοθεσία της Ένωσης και, συνεπώς, δεν δικαιολογείται πλέον γι’ αυτά αυξημένο επίπεδο επίσημων ελέγχων. Συνεπώς, η καταχώριση σχετικά με τις αποξηραμένες νούγιες από την Κίνα θα πρέπει να διαγραφεί από τον κατάλογο.

               (6)

               Επίσης, τα κράτη μέλη ενημέρωσαν την Επιτροπή σχετικά με την ανάγκη να προσδιοριστεί ότι οι καταχωρίσεις για τις εισαγωγές που αφορούν αρωματικά φυτά από το Μαρόκο, την Ταϊλάνδη και το Βιετνάμ, μπάμιες από το Βιετνάμ και πιπεριές από την Ταϊλάνδη και το Βιετνάμ καλύπτουν επίσης εμπορεύματα διατηρημένα με απλή ψύξη. Για λόγους σαφήνειας της νομοθεσίας της Ένωσης, είναι επίσης αναγκαίο να γίνει μια μικρή διευκρίνιση στον κατάλογο όσον αφορά τις καταχωρίσεις εισαγωγών πορτοκαλιών και φραουλών από την Αίγυπτο καθώς και μπιζελιών και φασολιών από την Κένυα.

               (7)

               Επιπλέον, χρειάζονται τροποποιήσεις του παραρτήματος ΙΙ του κανονισμού (ΕΚ) αριθ. 669/2009, συγκεκριμένα για να διατυπωθούν οι διατάξεις σχετικά με τη μετέπειτα μεταφορά που προβλέπεται στο άρθρο 8 του εν λόγω κανονισμού στο κοινό έγγραφο εισόδου. Επίσης, χρειάζονται περαιτέρω τεχνικές τροποποιήσεις στις σημειώσεις για τις οδηγίες για το κοινό έγγραφο εισόδου.

               (8)

               Για να εξασφαλισθεί η συνεκτικότητα και η σαφήνεια, είναι σκόπιμο να αντικατασταθούν τα παραρτήματα I και II του κανονισμού (ΕΚ) αριθ. 669/2009.

               (9)

               Επομένως, ο κανονισμός (ΕΚ) αριθ. 669/2009 θα πρέπει να τροποποιηθεί αναλόγως.

               (10)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα παραρτήματα I και ΙΙ του κανονισμού (ΕΚ) αριθ. 669/2009 αντικαθίστανται από το κείμενο του παραρτήματος του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Απριλίου 2014.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Μαρτίου 2014

            Για την Επιτροπή

            O Πρόεδρος

         José Manuel BARROSO

      (1)  ΕΕ L 165 της 30.4.2004, σ. 1.

      (2)  Κανονισμός (ΕΚ) αριθ. 669/2009 της Επιτροπής, της 24ης Ιουλίου 2009, για την εφαρμογή του κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, όσον αφορά το αυξημένο επίπεδο των επίσημων ελέγχων στις εισαγωγές ορισμένων ζωοτροφών και τροφίμων μη ζωικής προέλευσης και για την τροποποίηση της απόφασης 2006/504/ΕΚ (ΕΕ L 194 της 25.7.2009, σ. 11).

      ΠΑΡΑΡΤΗΜΑ
      «
            ΠΑΡΑΡΤΗΜΑ I

               Ζωοτροφές και τρόφιμα μη ζωικής προέλευσης που υπόκεινται σε αυξημένο επίπεδο επίσημων ελέγχων στο καθορισμένο σημείο εισόδου

                        Ζωοτροφές και τρόφιμα
                        (προβλεπόμενη χρήση)

                        Κωδικός ΣΟ (1)

                        Υποδιαίρεση TARIC

                        Χώρα καταγωγής

                        Κίνδυνος

                        Συχνότητα φυσικών ελέγχων και ελέγχων ταυτότητας (%)

                        Σταφύλια ξερά (σταφίδες)

                           (Τρόφιμα)

                        0806 20

                        Αφγανιστάν (AF)

                        Ωχρατοξίνη A

                        50

                                    —

                                    Αραχίδες (αράπικα φιστίκια), με κέλυφος

                                    —

                                 1202 41 00

                        Βραζιλία (BR)

                        Αφλατοξίνες

                        10

                                    —

                                    Αραχίδες (αράπικα φιστίκια), χωρίς κέλυφος

                                    —

                                 1202 42 00

                                    —

                                    Βούτυρο αράπικων φιστικιών

                                    —

                                 2008 11 10

                                    —

                                    Αραχίδες (αράπικα φιστίκια), αλλιώς παρασκευασμένα ή διατηρημένα
                                    (Ζωοτροφές και τρόφιμα)

                                    —

                                    2008 11 91·
                                    2008 11 96·
                                    2008 11 98

                        Φράουλες (κατεψυγμένες)

                           (Τρόφιμα)

                        0811 10

                        Κίνα (CN)

                        Νοροϊός και ηπατίτιδα Α

                        5

                           Brassica oleracea

                        (εδώδιμο είδος Brassica, “κινέζικο μπρόκολο”) (2)

                           (Τρόφιμα – νωπά ή διατηρημένα σε απλή ψύξη)

                        ex 0704 90 90

                        40

                        Κίνα (CN)

                        Υπολείμματα φυτοφαρμάκων που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους (3)

                        20

                        Φράπες

                           (Τρόφιμα – νωπά)

                        ex 0805 40 00

                        31· 39

                        Κίνα (CN)

                        Υπολείμματα φυτοφαρμάκων που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους (4)

                        20

                        Τσάι, αρωματισμένο ή μη

                           (Τρόφιμα)

                        0902

                        Κίνα (CN)

                        Υπολείμματα φυτοφαρμάκων που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους (5)

                        10

                                    —

                                    Μελιτζάνες

                                    —

                                    0709 30 00·
                                    ex 0710 80 95

                        72

                        Δομινικανή Δημοκρατία (DO)

                        Υπολείμματα φυτοφαρμάκων που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους (6)

                        10

                                    —

                                    Πικρό πεπόνι (Momordica charantia)

                                    (Τρόφιμα – νωπά ή διατηρημένα σε απλή ψύξη ή κατεψυγμένα)

                                    —

                                    ex 0709 99 90·
                                    ex 0710 80 95

                        70
                        70

                                    —

                                    Κινέζικα φασολάκια
                                    (Vigna unguiculata spp. sesquipedalis)

                                    —

                                    ex 0708 20 00·
                                    ex 0710 22 00

                        10
                        10

                        Δομινικανή Δημοκρατία (DO)

                        Υπολείμματα φυτοφαρμάκων που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους (6)

                        20

                                    —

                                    Πιπεριές (γλυκές και μη γλυκές) (Capsicum spp.)

                                    —

                                    0709 60 10·
                                    ex 0709 60 99

                        20

                        (Τρόφιμα – νωπά ή διατηρημένα σε απλή ψύξη ή κατεψυγμένα)

                                    —

                                    0710 80 51·
                                    ex 0710 80 59

                        20

                                    —

                                    Πορτοκάλια (νωπά ή ξερά)

                                    —

                                    0805 10 20·
                                    0805 10 80

                        Αίγυπτος (EG)

                        Υπολείμματα φυτοφαρμάκων που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους (7)

                        10

                                    —

                                    Φράουλες, νωπές

                                       (Τρόφιμα)

                                    —

                                 0810 10 00

                        Πιπεριές (γλυκές και μη γλυκές) (Capsicum spp.)

                        0709 60 10·
                        ex 0709 60 99·

                        20

                        Αίγυπτος (EG)

                        Υπολείμματα φυτοφαρμάκων που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους (8)

                        10

                           (Τρόφιμα - νωπά, διατηρημένα με απλή ψύξη ή κατεψυγμένα)

                        0710 80 51·
                        ex 0710 80 59

                        20

                        Φύλλα betel (Piper betle L.)

                           (Τρόφιμα)

                        ex 1404 90 00

                        10

                        Ινδία (IN)

                        Σαλμονέλα (9)

                        10

                                    —

                                       Capsicum annuum, ολόκληρο

                                    —

                                 0904 21 10

                        Ινδία (IN)

                        Αφλατοξίνες

                        10

                                    —

                                       Capsicum annuum, θρυμματισμένο ή σε σκόνη

                                    —

                                 ex 0904 22 00

                        10

                                    —

                                    Αποξηραμένοι καρποί του γένους Capsicum, ολόκληροι, εκτός από τις γλυκοπιπεριές (Capsicum annuum)

                                    —

                                 0904 21 90

                                    —

                                    Curry (προϊόντα τσίλι)

                                    —

                                 0910 91 05

                                    —

                                    Μοσχοκάρυδο

                                       (Myristica fragrans)

                                       (Τρόφιμα – αποξηραμένα μπαχαρικά)

                                    —

                                    0908 11 00·
                                    0908 12 00

                        Ένζυμα· ένζυμα παρασκευασμένα

                           (Ζωοτροφές και τρόφιμα)

                        3507

                        Ινδία (IN)

                        Χλωραμφαινικόλη

                        50

                                    —

                                    Μοσχοκάρυδο

                                       (Myristica fragrans)

                                       (Τρόφιμα – αποξηραμένα μπαχαρικά)

                                    —

                                    0908 11 00·
                                    0908 12 00

                        Ινδονησία (ID)

                        Αφλατοξίνες

                        20

                                    —

                                    Μπιζέλια με τον λοβό

                                    —

                                 ex 0708 10 00

                        40

                        Κένυα (KE)

                        Υπολείμματα φυτοφαρμάκων που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους (10)

                        10

                                    —

                                    Φασόλια με τον λοβό
                                    (Τρόφιμα – νωπά ή διατηρημένα σε απλή ψύξη)

                                    —

                                 ex 0708 20 00

                        40

                        Μέντα

                           (Τρόφιμα – νωπά ή διατηρημένα σε απλή ψύξη)

                        ex 1211 90 86

                        30

                        Μαρόκο (MA)

                        Υπολείμματα φυτοφαρμάκων που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους (11)

                        10

                        Ξερά φασόλια

                           (Τρόφιμα)

                        0713 39 00

                        Νιγηρία (NG)

                        Υπολείμματα φυτοφαρμάκων που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους (12)

                        50

                        Καρπούζι (Egusi, Citrullus lanatus) σπόροι και παράγωγα προϊόντα

                           (Τρόφιμα)

                        ex 1207 70 00;
                        ex 1106 30 90;
                        ex 2008 99 99

                        10
                        30
                        50

                        Σιέρα Λεόνε (SL)

                        Αφλατοξίνες

                        50

                                    —

                                    Αραχίδες (αράπικα φιστίκια), με κέλυφος

                                    —

                                 1202 41 00

                        Σουδάν (SD)

                        Αφλατοξίνες

                        50

                                    —

                                    Αραχίδες (αράπικα φιστίκια), χωρίς κέλυφος

                                    —

                                 1202 42 00

                                    —

                                    Βούτυρο αράπικων φιστικιών

                                    —

                                 2008 11 10

                                    —

                                    Αραχίδες (αράπικα φιστίκια), αλλιώς παρασκευασμένα ή διατηρημένα
                                    (Ζωοτροφές και τρόφιμα)

                                    —

                                    2008 11 91;
                                    2008 11 96·
                                    2008 11 98

                        Πιπεριές (μη γλυκές)(Capsicum spp.)

                           (Τρόφιμα – νωπά ή διατηρημένα με απλή ψύξη)

                        ex 0709 60 99

                        20

                        Ταϊλάνδη (TH)

                        Υπολείμματα φυτοφαρμάκων που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους (13)

                        10

                        Φύλλα betel (Piper betle L.)

                           (Τρόφιμα)

                        ex 1404 90 00

                        10

                        Ταϊλάνδη (TH)

                        Σαλμονέλα (9)

                        10

                                    —

                                    Φύλλα κορίανδρου

                                    —

                                 ex 0709 99 90

                        72

                        Ταϊλάνδη (TH)

                        Σαλμονέλα (9)

                        10

                                    —

                                    Βασιλικός (ιερός βασιλικός, γλυκός βασιλικός)

                                    —

                                 ex 1211 90 86

                        20

                                    —

                                    Μέντα

                                       (Τρόφιμα – αρωματικά φυτά νωπά ή διατηρημένα σε απλή ψύξη)

                                    —

                                 ex 1211 90 86

                        30

                                    —

                                    Φύλλα κορίανδρου

                                    —

                                 ex 0709 99 90

                        72

                        Ταϊλάνδη (TH)

                        Υπολείμματα φυτοφαρμάκων που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους (14)

                        10

                                    —

                                    Βασιλικός (ιερός βασιλικός, γλυκός βασιλικός)

                                       (Τρόφιμα – αρωματικά φυτά νωπά ή διατηρημένα σε απλή ψύξη)

                                    —

                                 ex 1211 90 86

                        20

                                    —

                                    Κινέζικα φασολάκια
                                    (Vigna unguiculata spp. sesquipedalis)

                                    —

                                    ex 0708 20 00·
                                    ex 0710 22 00

                        10
                        10

                        Ταϊλάνδη (TH)

                        Υπολείμματα φυτοφαρμάκων που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους (14)

                        20

                                    —

                                    Μελιτζάνες

                                       (Τρόφιμα – νωπά ή διατηρημένα σε απλή ψύξη ή κατεψυγμένα)

                                    —

                                    0709 30 00;
                                    ex 0710 80 95

                        72

                                    —

                                    Γλυκές πιπεριές (Capsicum annuum)

                                    (Τρόφιμα – λαχανικά νωπά ή διατηρημένα σε απλή ψύξη ή κατεψυγμένα)

                                    —

                                    0709 60 10;
                                    0710 80 51

                        Τουρκία (TR)

                        Υπολείμματα φυτοφαρμάκων που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους (15)

                        10

                        Αμπελόφυλλα

                           (Τρόφιμα)

                        ex 2008 99 99

                        11· 19

                        Τουρκία (TR)

                        Υπολείμματα φυτοφαρμάκων που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους (16)

                        10

                        Σταφύλια ξερά (σταφίδες)

                           (Τρόφιμα)

                        0806 20

                        Ουζμπεκιστάν (UZ)

                        Ωχρατοξίνη A

                        50

                                    —

                                    Φύλλα κορίανδρου

                                    —

                                 ex 0709 99 90

                        72

                        Βιετνάμ (VN)

                        Υπολείμματα φυτοφαρμάκων που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους (17)

                        20

                                    —

                                    Βασιλικός (ιερός βασιλικός, γλυκός βασιλικός)

                                    —

                                 ex 1211 90 86

                        20

                                    —

                                    Μέντα

                                    —

                                 ex 1211 90 86

                        30

                                    —

                                    Μαϊντανός
                                    (Τρόφιμα – αρωματικά φυτά νωπά ή διατηρημένα σε απλή ψύξη)

                                    —

                                 ex 0709 99 90

                        40

                                    —

                                    Μπάμιες

                                    —

                                 ex 0709 99 90

                        20

                        Βιετνάμ (VN)

                        Υπολείμματα φυτοφαρμάκων που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους (17)

                        20

                                    —

                                    Πιπεριές (μη γλυκές)(Capsicum spp.)

                                       (Τρόφιμα – νωπά ή διατηρημένα σε απλή ψύξη)

                                    —

                                 ex 0709 60 99

                        20

            ΠΑΡΑΡΤΗΜΑ II

               ΚΟΙΝΟ ΕΓΓΡΑΦΟ ΕΙΣΟΔΟΥ (ΚΕΕ)

               Επεξηγηματικές σημειώσεις για το ΚΕΕ

                        Γενικά:

                        Το κοινό έγγραφο εισόδου συμπληρώνεται με κεφαλαία. Οι σημειώσεις αναγράφονται δίπλα στον αριθμό του τετραγωνιδίου που αφορούν.

               Μέρος I   Το μέρος αυτό συμπληρώνεται από τον υπεύθυνο της επιχείρησης ζωοτροφών και τροφίμων ή από τον εκπρόσωπό του, εκτός εάν αναφέρεται διαφορετικά.

                        Τετραγωνίδιο I.1.

                        Αποστολέας: ονοματεπώνυμο και πλήρης διεύθυνση του φυσικού ή νομικού προσώπου (υπεύθυνος της επιχείρησης ζωοτροφών και τροφίμων) που αποστέλλει το φορτίο. Συνιστάται να αναφέρονται οι αριθμοί τηλεφώνου και τηλεομοιοτυπίας ή η διεύθυνση ηλεκτρονικού ταχυδρομείου.

                        Τετραγωνίδιο I.2.

                        Οι πληροφορίες σχετικά με τον αριθμό πρωτοκόλλου ΚΕΕ παρέχονται από την αρμόδια αρχή του καθορισμένου σημείου εισόδου (ΚΣΕ). Ο υπεύθυνος της επιχείρησης ζωοτροφών και τροφίμων πρέπει να αναφέρει το καθορισμένο σημείο εισόδου στο οποίο καταλήγει το φορτίο.

                        Τετραγωνίδιο I.3.

                        Παραλήπτης: ονοματεπώνυμο και πλήρης διεύθυνση του φυσικού ή νομικού προσώπου (υπεύθυνος της επιχείρησης ζωοτροφών και τροφίμων) για το οποίο προορίζεται το φορτίο. Συνιστάται να αναφέρονται οι αριθμοί τηλεφώνου και τηλεομοιοτυπίας ή η διεύθυνση ηλεκτρονικού ταχυδρομείου.

                        Τετραγωνίδιο I.4.

                        Υπεύθυνος για το φορτίο: το πρόσωπο (υπεύθυνος της επιχείρησης ζωοτροφών και τροφίμων ή αντιπρόσωπός τους ή πρόσωπο που εκτελεί τη διασάφηση εξ ονόματός τους) το οποίο έχει την ευθύνη του φορτίου κατά την παρουσίαση του στο ΚΣΕ και το οποίο προβαίνει στις αναγκαίες διασαφήσεις στην αρμόδια αρχή στο ΚΣΕ εξ ονόματος του εισαγωγέα. Γράψτε το ονοματεπώνυμο και την πλήρη διεύθυνση. Συνιστάται να αναφέρονται οι αριθμοί τηλεφώνου και τηλεομοιοτυπίας ή η διεύθυνση ηλεκτρονικού ταχυδρομείου.

                        Τετραγωνίδιο I.5.

                        Χώρα καταγωγής: πρόκειται για τη χώρα από την οποία κατάγεται το προϊόν, τη χώρα καλλιέργειας, συγκομιδής ή παραγωγής του.

                        Τετραγωνίδιο I.6.

                        Χώρα προέλευσης: πρόκειται για τη χώρα στην οποία το φορτίο τοποθετήθηκε στο μέσο τελικής μεταφοράς του για να αποσταλεί στην Ένωση.

                        Τετραγωνίδιο I.7.

                        Εισαγωγέας: ονοματεπώνυμο και πλήρης διεύθυνση. Συνιστάται να αναφέρονται οι αριθμοί τηλεφώνου και τηλεομοιοτυπίας ή η διεύθυνση ηλεκτρονικού ταχυδρομείου.

                        Τετραγωνίδιο I.8.

                        Τόπος προορισμού: διεύθυνση παράδοσης στην Ένωση. Συνιστάται να αναφέρονται οι αριθμοί τηλεφώνου και τηλεομοιοτυπίας ή η διεύθυνση ηλεκτρονικού ταχυδρομείου.

                        Τετραγωνίδιο I.9.

                        Άφιξη στο ΚΣΕ: αναφέρεται η κατ’ εκτίμηση ημερομηνία κατά την οποία το φορτίο αναμένεται να φθάσει στο ΚΣΕ.

                        Τετραγωνίδιο I.10.

                        Έγγραφα: αναφέρεται η ημερομηνία έκδοσης και ο αριθμός των επίσημων εγγράφων που συνοδεύουν το φορτίο, ανάλογα με την περίπτωση.

                        Τετραγωνίδιο I.11.

                        Αναφέρονται τα πλήρη στοιχεία του μέσου μεταφοράς κατά την άφιξη: για αεροσκάφη, ο αριθμός πτήσης, για σκάφη, το όνομα του πλοίου, για οδικά οχήματα, ο αριθμός κυκλοφορίας με τον αριθμό του ρυμουλκούμενου, εάν υπάρχει, για σιδηροδρόμους, η ταυτότητα του τρένου και ο αριθμός του βαγονιού.
                        Αριθμός εγγράφου αναφοράς: αριθμός δελτίου αεροπορικής μεταφοράς, αριθμός φορτωτικής ή εμπορικού εγγράφου για σιδηροδρομική ή οδική μεταφορά.

                        Τετραγωνίδιο I.12.

                        Περιγραφή του εμπορεύματος: παρέχεται λεπτομερής περιγραφή του εμπορεύματος (συμπεριλαμβανομένου του τύπου, για τις ζωοτροφές).

                        Τετραγωνίδιο I.13.

                        Κωδικός εμπορεύματος: χρησιμοποιείται ο κωδικός του εμπορεύματος όπως περιλαμβάνεται στον κατάλογο του παραρτήματος Ι (μαζί με την υποδιαίρεση TARIC, όπου ισχύει)

                        Τετραγωνίδιο I.14.

                        Μεικτό βάρος: συνολικό βάρος σε κιλά (kg). Καθορίζεται ως το σύνολο της μάζας των προϊόντων με τις άμεσες πρώτες συσκευασίες τους και όλες τις συσκευασίες τους, εξαιρουμένων των εμπορευματοκιβωτίων μεταφοράς και άλλου εξοπλισμού μεταφοράς.
                        Καθαρό βάρος: πραγματικό βάρος του προϊόντος σε κιλά (kg), χωρίς τη συσκευασία. Καθορίζεται ως η μάζα των προϊόντων χωρίς τις άμεσες πρώτες συσκευασίες τους ούτε άλλες συσκευασίες.

                        Τετραγωνίδιο I.15.

                        Αριθμός μονάδων συσκευασίας.

                        Τετραγωνίδιο I.16.

                        Θερμοκρασία: σημειώνεται η κατάλληλη θερμοκρασία μεταφοράς/αποθήκευσης.

                        Τετραγωνίδιο I.17.

                        Είδος συσκευασίας: αναφέρεται το είδος της συσκευασίας των προϊόντων.

                        Τετραγωνίδιο I.18.

                        Εμπόρευμα το οποίο προορίζεται: σημειώνεται το κατάλληλο τετραγωνίδιο, ανάλογα με το εάν το εμπόρευμα προορίζεται για κατανάλωση από τον άνθρωπο χωρίς προηγούμενη διαλογή ή άλλη φυσική επεξεργασία (στην περίπτωση αυτή, σημειώνεται “κατανάλωση από τον άνθρωπο”), ή εάν προορίζεται για κατανάλωση από τον άνθρωπο ύστερα από τέτοιου είδους επεξεργασία (στην περίπτωση αυτή, σημειώνεται “περαιτέρω επεξεργασία”), ή εάν προορίζεται για χρήση ως “ζωοτροφή” (στην περίπτωση αυτή, σημειώνεται “ζωοτροφές”).

                        Τετραγωνίδιο I.19.

                        Αναφέρονται, κατά περίπτωση, όλοι οι αριθμοί σφραγίδας και ταυτοποίησης εμπορευματοκιβωτίων.

                        Τετραγωνίδιο I.20.

                        Μεταφορά σε σημείο ελέγχου: Κατά τη μεταβατική περίοδο που αναφέρεται στο άρθρο 19 παράγραφος 1, η αρχή του ΚΣΕ σημειώνει αυτό το τετραγωνίδιο για να επιτρέψει τη μεταφορά σε άλλο σημείο ελέγχου.

                        Τετραγωνίδιο I.21.

                        Χωρίς αντικείμενο.

                        Τετραγωνίδιο I.22.

                        Για τις εισαγωγές: αυτό το τετραγωνίδιο σημειώνεται όταν το φορτίο προορίζεται για εισαγωγή στην Ένωση (άρθρο 8).

                        Τετραγωνίδιο I.23.

                        Χωρίς αντικείμενο.

                        Τετραγωνίδιο I.24.

                        Σημειώνεται το κατάλληλο μέσο μεταφοράς.

               Μέρος II   Αυτό το μέρος συμπληρώνεται από την αρμόδια αρχή.

                        Τετραγωνίδιο ΙΙ.1.

                        Χρησιμοποιείται ο ίδιος αριθμός αναφοράς με το τετραγωνίδιο Ι.2.

                        Τετραγωνίδιο II.2.

                        Για χρήση από τις τελωνειακές υπηρεσίες, εάν χρειαστεί.

                        Τετραγωνίδιο II.3.

                        Έλεγχος εγγράφων: συμπληρώνεται για όλα τα φορτία.

                        Τετραγωνίδιο ΙΙ.4.

                        Η αρμόδια αρχή του ΚΣΕ αναφέρει εάν το φορτίο έχει επιλεγεί για φυσικό έλεγχο, ο οποίος κατά τη διάρκεια της μεταβατικής περιόδου που προβλέπεται στο άρθρο 19 παράγραφος 1 μπορεί να διενεργηθεί σε διαφορετικό σημείο ελέγχου.

                        Τετραγωνίδιο ΙΙ.5.

                        Κατά τη διάρκεια της μεταβατικής περιόδου που προβλέπεται στο άρθρο 19 παράγραφος 1 και ύστερα από ικανοποιητικό αποτέλεσμα του ελέγχου των εγγράφων, η αρμόδια αρχή του ΚΣΕ αναφέρει το σημείο ελέγχου στο οποίο μπορεί να μεταφερθεί το φορτίο για τη διεξαγωγή του φυσικού ελέγχου και του ελέγχου ταυτότητας.
                        Η αρμόδια αρχή του ΚΣΕ αναφέρει επίσης εάν το φορτίο έχει εγκριθεί για την μετέπειτα μεταφορά που προβλέπεται στο άρθρο 8. Η μετέπειτα μεταφορά μπορεί να επιτρέπεται μόνον αν οι έλεγχοι ταυτότητας πραγματοποιήθηκαν στο ΚΣΕ και εφόσον τα αποτελέσματα είναι ικανοποιητικά. Επομένως το τετραγωνίδιο ΙΙ.11 συμπληρώνεται τη στιγμή που θα εγκριθεί η μετέπειτα μεταφορά, ενώ το τετραγωνίδιο ΙΙ.12 συμπληρώνεται μόλις είναι διαθέσιμα τα αποτελέσματα των εργαστηριακών δοκιμών.

                        Τετραγωνίδιο ΙΙ.6.

                        Αναφέρονται με σαφήνεια οι επόμενες ενέργειες σε περίπτωση απόρριψης του φορτίου λόγω μη ικανοποιητικού αποτελέσματος των ελέγχων των εγγράφων. Στο τετραγωνίδιο ΙΙ.7 πρέπει να αναγραφεί η διεύθυνση της εγκατάστασης προορισμού σε περίπτωση “εκ νέου αποστολής”, “καταστροφής”, “μετατροπής” και “χρήσης για άλλο σκοπό”.

                        Τετραγωνίδιο ΙΙ.7.

                        Ανάλογα με την περίπτωση, αναφέρεται ο αριθμός έγκρισης και η διεύθυνση (ή το όνομα του πλοίου και του λιμένα) για όλους τους προορισμούς για τους οποίους απαιτείται περαιτέρω έλεγχος του φορτίου, π.χ. στο τετραγωνίδιο ΙΙ.6, “εκ νέου αποστολή”, “καταστροφή”, “μετατροπή” ή “χρήση για άλλο σκοπό”.

                        Τετραγωνίδιο ΙΙ.8.

                        Εδώ τίθεται η επίσημη σφραγίδα της αρμόδιας αρχής του ΚΣΕ.

                        Τετραγωνίδιο ΙΙ.9.

                        Υπογραφή του υπεύθυνου υπαλλήλου της αρμόδιας αρχής του ΚΣΕ.

                        Τετραγωνίδιο ΙΙ.10.

                        Χωρίς αντικείμενο.

                        Τετραγωνίδιο ΙΙ.11.

                        Η αρμόδια αρχή του ΚΣΕ ή, κατά τη μεταβατική περίοδο που προβλέπεται στο άρθρο 19 παράγραφος 1, η αρμόδια αρχή του σημείου ελέγχου, αναφέρει εδώ τα αποτελέσματα των ελέγχων ταυτότητας.

                        Τετραγωνίδιο II.12.

                        Η αρμόδια αρχή του ΚΣΕ ή, κατά τη μεταβατική περίοδο που προβλέπεται στο άρθρο 19 παράγραφος 1, η αρμόδια αρχή του σημείου ελέγχου, αναφέρει εδώ τα αποτελέσματα των φυσικών ελέγχων.

                        Τετραγωνίδιο II.13.

                        Η αρμόδια αρχή του ΚΣΕ ή, κατά τη μεταβατική περίοδο που προβλέπεται στο άρθρο 19 παράγραφος 1, η αρμόδια αρχή του σημείου ελέγχου, αναφέρει εδώ τα αποτελέσματα του εργαστηριακού ελέγχου. Το τετραγωνίδιο αυτό συμπληρώνεται με την κατηγορία της ουσίας ή του παθογόνου για τα οποία διενεργήθηκε εργαστηριακός έλεγχος.

                        Τετραγωνίδιο II.14.

                        Το τετραγωνίδιο αυτό συμπληρώνεται για όλα τα φορτία που πρόκειται να τεθούν σε ελεύθερη κυκλοφορία στο εσωτερικό της Ένωσης.

                        Τετραγωνίδιο II.15.

                        Χωρίς αντικείμενο.

                        Τετραγωνίδιο II.16.

                        Αναφέρονται με σαφήνεια οι επόμενες ενέργειες σε περίπτωση απόρριψης του φορτίου λόγω μη ικανοποιητικού αποτελέσματος του ελέγχου ταυτότητας ή του φυσικών ελέγχων. Στο τετραγωνίδιο ΙΙ.18 πρέπει να αναγράφεται η διεύθυνση της εγκατάστασης προορισμού σε περίπτωση “εκ νέου αποστολής”, “καταστροφής”, “μετατροπής” και “χρήσης για άλλο σκοπό”.

                        Τετραγωνίδιο II.17.

                        Λόγοι απόρριψης: συμπληρώνεται ενδεχομένως για να προστεθούν σχετικές πληροφορίες. Σημειώνεται το κατάλληλο τετραγωνίδιο.

                        Τετραγωνίδιο II.18.

                        Ανάλογα με την περίπτωση, αναφέρεται ο αριθμός έγκρισης και η διεύθυνση (ή το όνομα του πλοίου και του λιμένα) για όλους τους προορισμούς για τους οποίους απαιτείται περαιτέρω έλεγχος του φορτίου, π.χ. στο τετραγωνίδιο ΙΙ.16, “εκ νέου αποστολή”, “καταστροφή”, “μετατροπή” ή “χρήση για άλλο σκοπό”.

                        Τετραγωνίδιο II.19.

                        Το τετραγωνίδιο αυτό χρησιμοποιείται όταν η αρχική σφραγίδα ενός φορτίου έχει καταστραφεί κατά το άνοιγμα του εμπορευματοκιβωτίου. Πρέπει να τηρείται συγκεντρωτικός κατάλογος όλων των σφραγίδων που έχουν χρησιμοποιηθεί γι’ αυτόν το σκοπό.

                        Τετραγωνίδιο II.20.

                        Εδώ τίθεται η επίσημη σφραγίδα της αρμόδιας αρχής του ΚΣΕ ή, κατά τη μεταβατική περίοδο που προβλέπεται στο άρθρο 19 παράγραφος 1, της αρμόδιας αρχής του σημείου ελέγχου.

                        Τετραγωνίδιο II.21.

                        Εδώ τίθεται η υπογραφή του υπεύθυνου υπαλλήλου της αρμόδιας αρχής του ΚΣΕ ή, κατά τη μεταβατική περίοδο που προβλέπεται στο άρθρο 19 παράγραφος 1, της αρμόδιας αρχής του σημείου ελέγχου.

               Μέρος III   Αυτό το μέρος συμπληρώνεται από την αρμόδια αρχή.

                        Τετραγωνίδιο III.1.

                        Λεπτομέρειες σχετικά με την εκ νέου αποστολή: Η αρμόδια αρχή του ΚΣΕ ή, κατά τη μεταβατική περίοδο που προβλέπεται στο άρθρο 19 παράγραφος 1, η αρμόδια αρχή του σημείου ελέγχου, αναφέρει το μεταφορικό μέσο που χρησιμοποιήθηκε, τα στοιχεία του, τη χώρα προορισμού και την ημερομηνία της εκ νέου αποστολής, μόλις τα ανωτέρω γίνουν γνωστά.

                        Τετραγωνίδιο III.2.

                        Επόμενες ενέργειες: αναφέρεται η τοπική αρμόδια αρχή που είναι υπεύθυνη, ενδεχομένως, για την εποπτεία σε περίπτωση “καταστροφής”, “μετατροπής” ή “χρήσης για άλλο σκοπό” του φορτίου. Στο σημείο αυτό η εν λόγω αρχή αναφέρει το αποτέλεσμα της άφιξης του φορτίου και ότι αντιστοιχεί στο αναμενόμενο.

                        Τετραγωνίδιο III.3.

                        Υπογραφή του υπεύθυνου υπαλλήλου της αρμόδιας αρχής του ΚΣΕ ή, κατά τη μεταβατική περίοδο που προβλέπεται στο άρθρο 19 παράγραφος 1, του υπεύθυνου υπαλλήλου του σημείου ελέγχου σε περίπτωση “εκ νέου αποστολής”. Υπογραφή του υπεύθυνου υπαλλήλου της τοπικής αρμόδιας αρχής σε περίπτωση “καταστροφής”, “μετατροπής” ή “χρήσης για άλλο σκοπό”.

                  »

         (1)  Όταν σε κάποιον κωδικό ΣΟ απαιτείται μόνο ορισμένα προϊόντα να υποβληθούν σε ελέγχους και δεν υπάρχει ειδική υποδιαίρεση για τον κωδικό αυτόν στην ονοματολογία εμπορευμάτων, ο κωδικός ΣΟ φέρει τη σήμανση “ex”.

         (2)  Είδος Brassica oleracea L. convar. Botrytis (L) Alef var. italica Plenck, cultivar alboglabra. Γνωστό και ως “Kai Lan”, “Gai Lan”, “Gailan”, “Kailan”, “Chinese bare Jielan”.

         (3)  Ιδίως υπολείμματα των εξής ουσιών: Chlorfenapyr, Fipronil [άθροισμα fipronil + σουλφονικού μεταβολίτη (MB46136) εκφραζόμενο ως fipronil), Carbendazim και benomyl (άθροισμα benomyl και carbendazim εκφρασμένο ως carbendazim), Acetamiprid, Dimethomorph και Propiconazole.

         (4)  Ιδίως υπολείμματα των εξής ουσιών: Triazophos, Triadimefon και Triadimenol (άθροισμα triadimefon και triadimenol), Parathion-methyl (άθροισμα Parathion-methyl και paraoxon-methyl εκφρασμένο ως Parathion-methyl), Phenthoate, Methidathion.

         (5)  Ιδίως υπολείμματα των εξής ουσιών: Buprofezin, Imidacloprid, Fenvalerate και Esfenvalerate (άθροισμα ισομερών RS & SR), Profenofos, Τριφλουραλίνη (Trifluralin), Triazophos, Triadimefon και Triadimenol (άθροισμα triadimefon και triadimenol), Cypermethrin [cypermethrin συμπεριλαμβανομένων άλλων μειγμάτων συστατικών ισομερών (άθροισμα ισομερών)].

         (6)  Ιδίως υπολείμματα των εξής ουσιών: Amitraz (amitraz συμπεριλαμβανομένων των μεταβολιτών που περιέχουν το τμήμα 2,4- dimethylaniline, εκφραζόμενο ως amitraz), Acephate, Aldicarb (άθροισμα aldicarb, του σουλφοξειδίου και της σουλφόνης της, εκφραζόμενο ως aldicarb), Carbendazim και benomyl (άθροισμα benomyl και carbendazim εκφραζόμενο ως carbendazim), Chlorfenapyr, Chlorpyrifos, Διθειοκαρβαμιδικές ενώσεις (διθειοκαρβαμιδικές ενώσεις εκφραζόμενες ως CS2, συμπεριλαμβανομένων των maneb, mancozeb, metiram, propineb, thiram και ziram), Diafenthiuron, Diazinon, Dichlorvos, Dicofol (άθροισμα των p, p' και o,p' ισομερών), Dimethoate (άθροισμα των dimethoate και omethoate εκφραζόμενο ως dimethoate), Endosulfan (άθροισμα των ισομερών α και β και της θειικής ενδοσουλφάνης εκφραζόμενο ως ενδοσουλφάνη), Fenamidone, Imidacloprid, Malathion (άθροισμα Malathion και Malaoxon εκφραζόμενο ως Malathion), Methamidophos, Methiocarb (άθροισμα Methiocarb, του σουλφοξειδίου και της σουλφόνης Methiocarb, εκφραζόμενο ως Methiocarb), Methomyl και Thiodicarb (άθροισμα methomyl και thiodicarb εκφραζόμενο ως methomyl), Monocrotophos, Oxamyl, Profenofos, Propiconazole, Thiabendazole, Thiacloprid.

         (7)  Ιδίως υπολείμματα των εξής ουσιών: Carbendazim και benomyl (άθροισμα benomyl και carbendazim εκφραζόμενο ως carbendazim), Cyfluthrin [cyfluthrin συμπεριλαμβανομένων και άλλων μειγμάτων συστατικών ισομερών (άθροισμα ισομερών)] Cyprodinil, Diazinon, Dimethoate (άθροισμα dimethoate και omethoate εκφραζόμενο ως dimethoate), Ethion, Fenitrothion, Fenpropathrin, Fludioxonil, Hexaflumuron, Lambda-cyhalothrin, Methiocarb (άθροισμα Methiocarb, του σουλφοξειδίου και της σουλφόνης Methiocarb, εκφραζόμενο ως Methiocarb), Methomyl και Thiodicarb (άθροισμα methomyl και thiodicarb εκφραζόμενο ως methomyl), Oxamyl, Phenthoate, Thiophanate-methyl.

         (8)  Ιδίως υπολείμματα των εξής ουσιών: Carbofuran (άθροισμα carbofuran και 3-υδροξυ-carbofuran εκφραζόμενο ως carbofuran), Chlorpyrifos, Cypermethrin [cypermethrin περιλαμβανομένων άλλων μειγμάτων συστατικών ισομερών (άθροισμα ισομερών)], Cyproconazole, Dicofol (άθροισμα p, p' και o,p' ισομερών), Difenoconazole, Dinotefuran, Ethion, Flusilazole, Folpet, Prochloraz (άθροισμα prochloraz και των μεταβολιτών του που περιέχουν το τμήμα 2,4,6-τριχλωροφαινόλη, εκφραζόμενο ως prochloraz), Profenofos, Propiconazole, Thiophanate-methyl και Triforine.

         (9)  Μέθοδος αναφοράς EN/ISO 6579 ή μέθοδος που έχει επικυρωθεί σε σχέση με τη μέθοδο αυτή, όπως αναφέρεται στο άρθρο 5 του κανονισμού (ΕΚ) αριθ. 2073/2005 της Επιτροπής (ΕΕ L 338 της 22.12.2005, σ. 1).

         (10)  Ιδίως υπολείμματα των εξής ουσιών: Dimethoate (άθροισμα dimethoate και omethoate εκφραζόμενο ως dimethoate), Chlorpyrifos, Acephate, Methamidophos, Methomyl και Thiodicarb (άθροισμα methomyl και thiodicarb εκφραζόμενο ως methomyl), Diafenthiuron, Indoxacarb ως άθροισμα ισομερών S και R.

         (11)  Ιδίως υπολείμματα των εξής ουσιών: Chlorpyrifos, Cypermethrin [cypermethrin συμπεριλαμβανομένων άλλων μειγμάτων συστατικών ισομερών (άθροισμα ισομερών)], Dimethoate (άθροισμα dimethoate και omethoate εκφραζόμενο ως dimethoate), Endosulfan (άθροισμα των ισομερών α και β και της θειικής ενδοσουλφάνης εκφραζόμενο ως ενδοσουλφάνη), Hexaconazole, Parathion-methyl (άθροισμα Parathion-methyl και paraoxon-methyl εκφραζόμενο ως Parathion-methyl), Methomyl και Thiodicarb (άθροισμα methomyl και thiodicarb εκφραζόμενο ως methomyl), Flutriafol, Carbendazim και benomyl (άθροισμα benomyl και carbendazim εκφρασμένο ως carbendazim), Flubendiamide, Myclobutanyl, Malathion (άθροισμα malathion και malaoxon εκφραζόμενο ως malathion).

         (12)  Ιδίως υπολείμματα της ουσίας Dichlorvos.

         (13)  Ιδίως υπολείμματα των εξής ουσιών: Carbofuran (άθροισμα carbofuran και 3-υδροξυ-carbofuran εκφραζόμενο ως carbofuran), Methomyl και Thiodicarb (άθροισμα methomyl και thiodicarb εκφραζόμενο ως methomyl), Dimethoate (άθροισμα dimethoate και omethoate εκφραζόμενο ως dimethoate), Triazophos, Malathion (άθροισμα malathion και malaoxon εκφραζόμενο ως malathion), Profenofos, Prothiofos, Ethion, Carbendazim και benomyl (άθροισμα benomyl και carbendazim εκφραζόμενο ως carbendazim), Triforine, Procymidone, Formetanate: Άθροισμα formetanate και των αλάτων του εκφραζόμενο ως formetanate υδροχλωρικό.

         (14)  Ιδίως υπολείμματα των εξής ουσιών: Acephate, Carbaryl, Carbendazim και benomyl (άθροισμα benomyl και carbendazim εκφραζόμενο ως carbendazim), Carbofuran (άθροισμα carbofuran και 3-υδροξυ-carbofuran εκφραζόμενο ως carbofuran), Chlorpyrifos, Chlorpyrifos-methyl, Dimethoate (άθροισμα dimethoate και omethoate εκφραζόμενο ως dimethoate), Ethion, Malathion (άθροισμα malathion και malaoxon εκφραζόμενο ως malathion), Metalaxyl και metalaxyl-M [metalaxyl συμπεριλαμβανομένων και άλλων μειγμάτων συστατικών ισομερών μεταξύ των οποίων metalaxyl-M (άθροισμα ισομερών)], Methamidophos, Methomyl και Thiodicarb (άθροισμα methomyl και thiodicarb εκφραζόμενο ως methomyl), Monocrotophos, Profenofos, Prothiofos, Quinalphos, Triadimefon και Triadimenol (άθροισμα triadimefon και triadimenol), Triazophos, Dicrotophos, EPN, Triforine.

         (15)  Ιδίως υπολείμματα των εξής ουσιών: Methomyl και Thiodicarb (άθροισμα methomyl και thiodicarb εκφραζόμενο ως methomyl), Oxamyl, Carbendazim και benomyl (άθροισμα benomyl και carbendazim εκφρασμένο ως carbendazim), Clofentezine, Diafenthiuron, Dimethoate (άθροισμα dimethoate και omethoate εκφραζόμενο ως dimethoate), Formetanate: Άθροισμα formetanate και των αλάτων του εκφραζόμενο ως formetanate υδροχλωρικό, Malathion (άθροισμα malathion και malaoxon εκφραζόμενο ως malathion), Procymidone, Tetradifon, Thiophanate-methyl.

         (16)  Ιδίως υπολείμματα των εξής ουσιών: Azoxystrobin, boscalid, chlorpyrifos, διθειοκαρβαμιδικές ενώσεις (διθειοκαρβαμιδικές ενώσεις εκφραζόμενες ως CS2, συμπεριλαμβανομένων των maneb, mancozeb, metiram, propineb, thiram και ziram), το Endosulfan (σύνολο των ισομερών α και β και της θειικής ενδοσουλφάνης εκφραζόμενο ως ενδοσουλφάνη), kresoxim-methyl, lambda-cyhalothrin, του metalaxyl και του metalaxyl-M (Metalaxyl και άλλα μείγματα συστατικών ισομερών, μεταξύ των οποίων και το metalaxyl-M (άθροισμα ισομερών)), methoxyfenozide, metrafenone, myclobutanil, penconazole, pyraclostrobin και pyrimethanil, Triadimefon και Triadimenol (άθροισμα triadimefon και triadimenol), Trifloxystrobin.

         (17)  Ιδίως υπολείμματα των εξής ουσιών: Carbofuran (άθροισμα carbofuran και 3-υδροξυ-carbofuran εκφραζόμενο ως carbofuran), Carbendazim και benomyl (άθροισμα benomyl και carbendazim εκφραζόμενο ως carbendazim), Chlorpyrifos, Profenofos, Permethrin (άθροισμα ισομερών), Hexaconazole, Difenoconazole, Propiconazole, Fipronil [άθροισμα fipronil + σουλφονικού μεταβολίτη (MB46136) εκφραζόμενο ως fipronil], Propargite, Flusilazole, Phenthoate, Cypermethrin [cypermethrin περιλαμβανομένων άλλων μειγμάτων συστατικών ισομερών (άθροισμα ισομερών)], Methomyl και Thiodicarb (άθροισμα methomyl και thiodicarb εκφραζόμενο ως methomyl), Quinalphos, Pencycuron, Methidathion, Dimethoate (άθροισμα dimethoate και omethoate εκφραζόμενο ως dimethoate), Fenbuconazole.


title: Εκτελεστικός κανονισμός (ΕΕ) αριθ. 605/2012 της Επιτροπής, της 4ης Ιουλίου 2012 , περί απαγόρευσης των δραστηριοτήτων αλιείας ερυθρού τόνου στον Ατλαντικό Ωκεανό, ανατολικά του γεωγραφικού μήκους 45° Δ και στη Μεσόγειο Θάλασσα, με διατάξεις παγίδευσης οι οποίες έχουν καταχωρισθεί στην Ισπανία

text:
               7.7.2012

               EL

               Επίσημη Εφημερίδα της Ευρωπαϊκής Ένωσης

               L 177/12

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 605/2012 ΤΗΣ ΕΠΙΤΡΟΠΉΣ
   της 4ης Ιουλίου 2012
   περί απαγόρευσης των δραστηριοτήτων αλιείας ερυθρού τόνου στον Ατλαντικό Ωκεανό, ανατολικά του γεωγραφικού μήκους 45° Δ και στη Μεσόγειο Θάλασσα, με διατάξεις παγίδευσης οι οποίες έχουν καταχωρισθεί στην Ισπανία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη Λειτουργία της Ευρωπαϊκής Ένωσης,
   Έχοντας υπόψη τον κανονισμό αριθ. 1224/2009 του Συμβουλίου της 20ής Νοεμβρίου 2009 περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής (1), και ιδίως το άρθρο 36 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 44/2012 του Συμβουλίου, της 17ης Ιανουαρίου 2012, για τον καθορισμό, για το 2012, των αλιευτικών δυνατοτήτων που διατίθενται στα ύδατα ΕΕ, και σε σκάφη ΕΕ, σε ορισμένα ύδατα που δεν ανήκουν στην ΕΕ, για ορισμένα αποθέματα ιχθύων και ομάδες αποθεμάτων ιχθύων που αποτελούν αντικείμενο διεθνών διαπραγματεύσεων ή συμφωνιών καθορίζει την ποσότητα ερυθρού τόνου που μπορεί να αλιευθεί το 2012 στον Ατλαντικό Ωκεανό, ανατολικά του γεωγραφικού μήκους 45° Δ, και στη Μεσόγειο.

               (2)

               Ο κανονισμός (ΕΚ) αριθ. 302/2009 του Συμβουλίου, της 6ης Απριλίου 2009, για τη θέσπιση πολυετούς σχεδίου αποκατάστασης του τόνου στον Ανατολικό Ατλαντικό και στη Μεσόγειο, την τροποποίηση του κανονισμού (ΕΚ) αριθ. 43/2000 και την κατάργηση του κανονισμού (ΕΚ) αριθ. 1559/2007 (2), απαιτεί από τα κράτη μέλη να ενημερώνουν την Επιτροπή, όσον αφορά τα σκάφη κάτω των 24 μέτρων και τις διατάξεις παγίδευσης, σχετικά με τις ποσοστώσεις που κατανέμουν στις οργανώσεις παραγωγών ή στις ομάδες σκαφών που αλιεύουν με ομοειδή εργαλεία.

               (3)

               Η κοινή αλιευτική πολιτική έχει καταρτιστεί έτσι ώστε να εξασφαλίζεται η μακροπρόθεσμη βιωσιμότητα του αλιευτικού κλάδου, μέσω της βιώσιμης εκμετάλλευσης των έμβιων υδρόβιων πόρων με βάση την προληπτική προσέγγιση.

               (4)

               Σύμφωνα με το άρθρο 36 παράγραφος 2 του κανονισμού (ΕΚ) αριθ. 1224/2009 του Συμβουλίου, με βάση τις πληροφορίες που υπέβαλαν τα κράτη μέλη και με βάση πληροφορίες που έχει στην κατοχή της, όταν η Επιτροπή διαπιστώσει ότι οι αλιευτικές δυνατότητες τις οποίες διαθέτει η Ευρωπαϊκή Ένωση, ένα κράτος μέλος ή ομάδα κρατών μελών θεωρείται ότι έχουν εξαντληθεί, όσον αφορά ένα ή περισσότερα εργαλεία ή στόλους, η Επιτροπή ενημερώνει σχετικά τα ενδιαφερόμενα κράτη μέλη και απαγορεύει τις αλιευτικές δραστηριότητες στις αντίστοιχες περιοχές, για τα αντίστοιχα εργαλεία, για τα αποθέματα, την ομάδα αποθεμάτων ή για τους στόλους που συμμετέχουν στις συγκεκριμένες αλιευτικές δραστηριότητες.

               (5)

               Οι πληροφορίες που έχει στην κατοχή της η Επιτροπή δείχνουν ότι, για τον ερυθρό τόνο στον Ατλαντικό Ωκεανό, ανατολικά του γεωγραφικού μήκους 45° Δ, και στη Μεσόγειο, οι αλιευτικές δυνατότητες οι οποίες έχουν διατεθεί σε διατάξεις παγίδευσης που είναι καταχωρισμένες στην Ισπανία θεωρείται ότι έχουν εξαντληθεί στις 20 Ιουνίου. Η Επιτροπή έχει ενημερώσει σχετικά την Ισπανία.

               (6)

               Στις 7, 14 και 21 Ιουνίου, η Ισπανία ενημέρωσε την Επιτροπή ότι επέβαλε απαγόρευση των αλιευτικών δραστηριοτήτων στις τέσσερις διατάξεις παγίδευσης της χώρας που δραστηριοποιούνταν αλιευτικά το 2012 στο πλαίσιο της αλιείας ερυθρού τόνου, με ισχύ από τις 8 Ιουνίου όσον αφορά δύο από τις διατάξεις παγίδευσης, από τις 14 Ιουνίου όσον αφορά μία διάταξη παγίδευσης και από τις 21 Ιουνίου για τη λοιπή διάταξη παγίδευσης, με αποτέλεσμα την απαγόρευση όλων των δραστηριοτήτων από τις 21 Ιουνίου 2012 και ώρα 14:00.

               (7)

               Με την επιφύλαξη των προαναφερόμενων μέτρων που έλαβε η Ισπανία, είναι απαραίτητο να επιβεβαιώσει η Επιτροπή την απαγόρευση της αλιείας ερυθρού τόνου στον Ατλαντικό Ωκεανό, ανατολικά του γεωγραφικού μήκους 45° Δ, και στη Μεσόγειο, από τις 21 Ιουνίου 2012 από διατάξεις παγίδευσης που είναι καταχωρισμένες στην Ισπανία,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η αλιεία ερυθρού τόνου στον Ατλαντικό Ωκεανό, ανατολικά του γεωγραφικού μήκους 45° Δ, και στη Μεσόγειο από διατάξεις παγίδευσης που είναι καταχωρισμένες στην Ισπανία απαγορεύεται από την 21η Ιουνίου 2012 και ώρα 14:00 το αργότερο.
   Απαγορεύεται επίσης η διατήρηση επί του σκάφους, η τοποθέτηση σε κλωβούς για πάχυνση ή εκτροφή, η μεταφόρτωση και η εκφόρτωση του εν λόγω αποθέματος που έχει αλιευθεί από αυτές τις διατάξεις παγίδευσης μετά την εν λόγω ημερομηνία.
   Άρθρο 2
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Ιουλίου 2012.

            Για την Επιτροπή, εξ ονόματος του Προέδρου,

         László ANDOR

            Μέλος της Επιτροπής

      (1)  EE L 343 της 22.12.2009, σ. 1.

      (2)  ΕΕ L 96 της 15.4.2009, σ. 1.


title: Εκτελεστικός κανονισμός (ΕΕ) αριθ. 662/2011 της Επιτροπής, της 8ης Ιουλίου 2011 , σχετικά με τον καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               9.7.2011

               EL

               Επίσημη Εφημερίδα της Ευρωπαϊκής Ένωσης

               L 181/25

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 662/2011 ΤΗΣ ΕΠΙΤΡΟΠΉΣ
   της 8ης Ιουλίου 2011
   σχετικά με τον καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:
   Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού,
   ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει στις 9 Ιουλίου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Ιουλίου 2011.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Κατ’ αποκοπή τιμές κατά την εισαγωγή για τον προσδιορισμό της τιμής εισόδου ορισμένων οπωροκηπευτικών

                  (EUR/100 kg)

                  Κωδικός ΣΟ

                  Κωδικός των τρίτων χωρών (1)

                  Κατ’ αποκοπή τιμή κατά την εισαγωγή

                  0702 00 00

                  EC

                  20,9

                  MK

                  26,7

                  TR

                  53,0

                  US

                  26,0

                  ZZ

                  31,7

                  0707 00 05

                  TR

                  98,5

                  ZZ

                  98,5

                  0709 90 70

                  AR

                  27,2

                  EC

                  26,5

                  TR

                  110,5

                  ZZ

                  54,7

                  0805 50 10

                  AR

                  71,3

                  BR

                  42,9

                  TR

                  73,2

                  UY

                  67,1

                  ZA

                  67,6

                  ZZ

                  64,4

                  0808 10 80

                  AR

                  150,8

                  BR

                  83,1

                  CA

                  105,7

                  CL

                  96,5

                  CN

                  111,0

                  EC

                  60,7

                  NZ

                  110,2

                  US

                  147,9

                  UY

                  50,2

                  ZA

                  96,4

                  ZZ

                  101,3

                  0808 20 50

                  AR

                  100,9

                  AU

                  75,6

                  CL

                  112,4

                  CN

                  81,6

                  NZ

                  137,5

                  ZA

                  99,3

                  ZZ

                  101,2

                  0809 10 00

                  TR

                  258,2

                  XS

                  101,8

                  ZZ

                  180,0

                  0809 20 95

                  CL

                  298,8

                  SY

                  253,3

                  TR

                  284,4

                  ZZ

                  278,8

                  0809 40 05

                  BA

                  70,7

                  ZZ

                  70,7

         (1)  Ονοματολογία των χωρών που ορίζεται από τον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2015/59 της Επιτροπής, της 15ης Ιανουαρίου 2015 , για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               16.1.2015

               EL

               Επίσημη Εφημερίδα της Ευρωπαϊκής Ένωσης

               L 10/27

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/59 ΤΗΣ ΕΠΙΤΡΟΠΉΣ
   της 15ης Ιανουαρίου 2015
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Ιανουαρίου 2015.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  AL

                  62,0

                  EG

                  232,2

                  IL

                  127,8

                  MA

                  106,4

                  TN

                  130,5

                  TR

                  139,9

                  ZZ

                  133,1

                  0707 00 05

                  EG

                  241,9

                  MA

                  66,8

                  TR

                  168,4

                  ZZ

                  159,0

                  0709 91 00

                  EG

                  119,3

                  ZZ

                  119,3

                  0709 93 10

                  EG

                  191,6

                  MA

                  228,1

                  TR

                  172,2

                  ZZ

                  197,3

                  0805 10 20

                  EG

                  47,6

                  MA

                  57,8

                  TR

                  63,8

                  ZA

                  97,5

                  ZZ

                  66,7

                  0805 20 10

                  IL

                  146,7

                  MA

                  84,9

                  ZZ

                  115,8

                  0805 20 30, 0805 20 50, 0805 20 70, 0805 20 90

                  IL

                  100,7

                  JM

                  118,8

                  KR

                  153,2

                  MA

                  82,2

                  TR

                  103,3

                  ZZ

                  111,6

                  0805 50 10

                  TR

                  69,2

                  ZZ

                  69,2

                  0808 10 80

                  BR

                  65,3

                  CL

                  89,9

                  US

                  151,5

                  ZZ

                  102,2

                  0808 30 90

                  CN

                  92,1

                  TR

                  108,4

                  US

                  138,7

                  ZZ

                  113,1

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 441/2014 της Επιτροπής, της 30ής Απριλίου 2014, για την τροποποίηση του κανονισμού (ΕΚ) αριθ. 29/2009 σχετικά με τον καθορισμό απαιτήσεων για τις υπηρεσίες ζεύξης δεδομένων στον Ενιαίο Ευρωπαϊκό Ουρανό (Κείμενο που παρουσιάζει ενδιαφέρον για τον ΕΟΧ)

text:
               1.5.2014

               EL

               Επίσημη Εφημερίδα της Ευρωπαϊκής Ένωσης

               L 130/37

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 441/2014 ΤΗΣ ΕΠΙΤΡΟΠΉΣ
   της 30ής Απριλίου 2014
   για την τροποποίηση του κανονισμού (ΕΚ) αριθ. 29/2009 σχετικά με τον καθορισμό απαιτήσεων για τις υπηρεσίες ζεύξης δεδομένων στον Ενιαίο Ευρωπαϊκό Ουρανό
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 552/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, σχετικά με τη διαλειτουργικότητα του ευρωπαϊκού δικτύου διαχείρισης της εναέριας κυκλοφορίας («κανονισμός για τη διαλειτουργικότητα») (1), και ιδίως το άρθρο 3 παράγραφος 5,
   Έχοντας υπόψη τον κανονισμό (ΕΚ) αριθ. 549/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, για τη χάραξη του πλαισίου για τη δημιουργία του Ενιαίου Ευρωπαϊκού Ουρανού («κανονισμός-πλαίσιο») (2), και ιδίως το άρθρο 8 παράγραφος 1,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 29/2009 (3) καθορίζει απαιτήσεις για τη συντονισμένη εισαγωγή υπηρεσιών ζεύξης δεδομένων με βάση επικοινωνίες δεδομένων αέρος-εδάφους από σημείο σε σημείο.

               (2)

               Το παράρτημα I μέρος Β του κανονισμού (ΕΚ) αριθ. 29/2009 καθορίζει τον εναέριο χώρο ύψους πτήσης άνω του FL 285 στον οποίο εφαρμόζεται ο εν λόγω κανονισμός από τις 5 Φεβρουαρίου 2015.

               (3)

               Η Κροατία προσχώρησε στην Ευρωπαϊκή Ένωση την 1η Ιουλίου 2013. Ο κροατικός εναέριος χώρος πρέπει, επομένως, να προστεθεί στον εναέριο χώρο στον οποίο εφαρμόζεται ο κανονισμός (ΕΚ) αριθ. 29/2009.

               (4)

               Πρέπει, εντούτοις, να προβλεφθεί για την Κροατία, μεταβατική περίοδος ενός έτους, για την ημερομηνία εφαρμογής της 5ης Φεβρουαρίου 2015 που ισχύει για τα λοιπά κράτη μέλη που καλύπτονται από το παράρτημα I μέρος Β του κανονισμού (ΕΚ) αριθ. 29/2009, με χρονική μετάθεση της εφαρμογής του παρόντος κανονισμού, ώστε οι ρυθμιζόμενοι φορείς, όπως αερομεταφορείς και πάροχοι υπηρεσιών εναέριας κυκλοφορίας (ATS) να προβούν στις απαραίτητες προετοιμασίες για την εφαρμογή των νέων κανόνων.

               (5)

               Επομένως, ο κανονισμός (ΕΚ) αριθ. 29/2009 πρέπει να τροποποιηθεί αναλόγως.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής ενιαίου ουρανού,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο παράρτημα I μέρος Β του κανονισμού (ΕΚ) αριθ. 29/2009 μετά τη γραμμή «—Warszawa FIR» παρεμβάλλεται η γραμμή «— Zagreb FIR».
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

   Ο παρών κανονισμός εφαρμόζεται από τις 5 Φεβρουαρίου 2016.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Απριλίου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 96 της 31.3.2004, σ. 26.

      (2)  ΕΕ L 96 της 31.3.2004, σ. 1.

      (3)  Κανονισμός (ΕΚ) αριθ. 29/2009 της Επιτροπής, της 16ης Ιανουαρίου 2009, σχετικά με τον καθορισμό απαιτήσεων για τις υπηρεσίες ζεύξης δεδομένων στον Ενιαίο Ευρωπαϊκό Ουρανό (ΕΕ L 13 της 17.1.2009, σ. 3).


title: Εκτελεστικός κανονισμός (ΕΕ) αριθ. 295/2013 του Συμβουλίου, της 21ης Μαρτίου 2013 , για την τροποποίηση του κανονισμού (ΕΚ) αριθ. 192/2007 για την επιβολή οριστικού δασμού αντιντάμπινγκ στις εισαγωγές τερεφθαλικού πολυαιθυλενίου, καταγωγής, μεταξύ άλλων, Ταϊβάν, κατόπιν επανεξέτασης για «νέο εξαγωγέα» σύμφωνα με το άρθρο 11 παράγραφος 4 του κανονισμού (ΕΚ) αριθ. 1225/2009

text:
               28.3.2013

               EL

               Επίσημη Εφημερίδα της Ευρωπαϊκής Ένωσης

               L 90/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 295/2013 ΤΟΥ ΣΥΜΒΟΥΛΊΟΥ
   της 21ης Μαρτίου 2013
   για την τροποποίηση του κανονισμού (ΕΚ) αριθ. 192/2007 για την επιβολή οριστικού δασμού αντιντάμπινγκ στις εισαγωγές τερεφθαλικού πολυαιθυλενίου, καταγωγής, μεταξύ άλλων, Ταϊβάν, κατόπιν επανεξέτασης για «νέο εξαγωγέα» σύμφωνα με το άρθρο 11 παράγραφος 4 του κανονισμού (ΕΚ) αριθ. 1225/2009
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) («ο βασικός κανονισμός»), και ιδίως το άρθρο 11 παράγραφος 4,
   Έχοντας υπόψη την πρόταση που υπέβαλε η Ευρωπαϊκή Επιτροπή, κατόπιν διαβούλευσης με τη συμβουλευτική επιτροπή,
   Εκτιμώντας τα ακόλουθα:
   Α.   ΙΣΧΥΟΝΤΑ ΜΕΤΡΑ

               (1)

               Ο κανονισμός (ΕΚ) αριθ. 2604/2000 (2) επέβαλε οριστικό δασμό αντιντάμπινγκ στις εισαγωγές ορισμένων τύπων τερεφθαλικού πολυαιθυλενίου, καταγωγής Ινδίας, Ινδονησίας, Μαλαισίας, Δημοκρατίας της Κορέας, Ταϊβάν και Ταϊλάνδης, σύμφωνα με το άρθρο 5 του βασικού κανονισμού.

               (2)

               Κατόπιν επανεξέτασης ενόψει της λήξης ισχύος των μέτρων, σύμφωνα με το άρθρο 11 παράγραφος 2 του βασικού κανονισμού, το Συμβούλιο, με τον κανονισμό (ΕΚ) αριθ. 192/2007 (3), αποφάσισε ότι τα προαναφερθέντα μέτρα θα πρέπει να διατηρηθούν.

               (3)

               Με ανακοίνωση που δημοσιεύτηκε στην Επίσημη Εφημερίδα της Ευρωπαϊκής Ένωσης στις 24 Φεβρουαρίου 2012 (4), η Ευρωπαϊκή Επιτροπή(η «Επιτροπή») κίνησε μια άλλη επανεξέταση ενόψει της λήξης ισχύος των σχετικών μέτρων, σύμφωνα με το άρθρο 11 παράγραφος 2 του βασικού κανονισμού. Η εν λόγω έρευνα ευρίσκεται, παράλληλα, υπό εξέλιξη και θα ολοκληρωθεί με χωριστή νομική πράξη.

         Β.   ΤΡΕΧΟΥΣΑ ΔΙΑΔΙΚΑΣΙΑ

   1.   Αίτηση επανεξέτασης

               (4)

               Η Επιτροπή έλαβε αίτηση για την κίνηση επανεξέτασης για «νέο εξαγωγέα», σύμφωνα με το άρθρο 11 παράγραφος 4 του βασικού κανονισμού. Η αίτηση υποβλήθηκε από τη Lealea Enterprise Co., Ltd. (ο «αιτών»), παραγωγό-εξαγωγέα της Ταϊβάν («η οικεία χώρα»).

               (5)

               Ο αιτών ισχυρίζεται ότι δεν πραγματοποίησε εξαγωγές του υπό εξέταση προϊόντος στην Ένωση κατά την περίοδο της έρευνας, δηλαδή κατά την περίοδο από την 1η Οκτωβρίου 1998 έως τις 30 Σεπτεμβρίου 1999 (η «περίοδος της αρχικής έρευνας»).

               (6)

               Επιπλέον, ο αιτών ισχυρίζεται ότι δεν συνδέεται με κανέναν από τους παραγωγούς-εξαγωγείς του υπό εξέταση προϊόντος που υπόκεινται στα προαναφερόμενα μέτρα αντιντάμπινγκ.

               (7)

               Ο αιτών ισχυρίζεται ακόμη ότι άρχισε να εξάγει το υπό εξέταση προϊόν στην Ένωση μετά το πέρας της περιόδου της αρχικής έρευνας.

         2.   Έναρξη επανεξέτασης για «νέο εξαγωγέα»

               (8)

               Η Επιτροπή εξέτασε τα εκ πρώτης όψεως αποδεικτικά στοιχεία που υπέβαλε ο αιτών και έκρινε ότι ήταν επαρκή για να κινήσει διαδικασία επανεξέτασης σύμφωνα με το άρθρο 11 παράγραφος 4 του βασικού κανονισμού. Μετά τις διαβουλεύσεις με τη συμβουλευτική επιτροπή και αφού δόθηκε η ευκαιρία στον ενδιαφερόμενο κλάδο παραγωγής της Ένωσης να υποβάλει τις παρατηρήσεις του, η Επιτροπή κίνησε, δυνάμει του κανονισμού (ΕΕ) αριθ. 653/2012 (5), τη διαδικασία επανεξέτασης του κανονισμού (ΕΚ) αριθ. 192/2007 όσον αφορά τον αιτούντα.

               (9)

               Σύμφωνα με τον κανονισμό (ΕΕ) αριθ. 653/2012, ο δασμός αντιντάμπινγκ σε ορισμένους τύπους τερεφθαλικού πολυαιθυλενίου που επιβλήθηκε με τον κανονισμό (ΕΚ) αριθ. 192/2007 καταργήθηκε όσον αφορά τις εισαγωγές του υπό εξέταση προϊόντος που παράγεται και πωλείται για εξαγωγές στην Ένωση από τον αιτούντα. Ταυτόχρονα, δυνάμει του άρθρου 14 παράγραφος 5 του βασικού κανονισμού, οι τελωνειακές αρχές κλήθηκαν να λάβουν τα κατάλληλα μέτρα για την καταγραφή των εν λόγω εισαγωγών.

         3.   Υπό εξέταση προϊόν

               (10)

               Το υπό εξέταση προϊόν είναι τερεφθαλικό πολυαιθυλένιο («PET») με αριθμό ιξώδους 78 ml/g ή μεγαλύτερο, σύμφωνα με το πρότυπο ISO (International Organization for Standardization, Διεθνής Οργανισμός Τυποποίησης) 1628-5, καταγωγής Ταϊβάν, το οποίο υπάγεται επί του παρόντος στον κωδικό ΣΟ 3907 60 20 (το «υπό εξέταση προϊόν»).

         4.   Ενδιαφερόμενα μέρη

               (11)

               Η Επιτροπή ενημέρωσε επίσημα τον κλάδο παραγωγής της Ένωσης, τον αιτούντα και τους εκπροσώπους της χώρας εξαγωγής για την έναρξη της επανεξέτασης. Τα ενδιαφερόμενα μέρη είχαν τη δυνατότητα να γνωστοποιήσουν γραπτώς τις απόψεις τους και να γίνουν δεκτά σε ακρόαση.

               (12)

               Η Επιτροπή απέστειλε ερωτηματολόγιο αντιντάμπινγκ στον αιτούντα και τις συνδεδεμένες με αυτόν εταιρείες και έλαβε απαντήσεις εντός της προθεσμίας που είχε τεθεί για τον σκοπό αυτό.

               (13)

               Η Επιτροπή επεδίωξε να εξακριβώσει όλες τις πληροφορίες τις οποίες έκρινε αναγκαίες για τον καθορισμό του καθεστώτος του νέου εξαγωγέα και του ντάμπινγκ, ενώ πραγματοποιήθηκαν και επιτόπιοι έλεγχοι στις εγκαταστάσεις του αιτούντος στην Ταϊβάν.

         5.   Περίοδος της έρευνας επανεξέτασης

               (14)

               Η περίοδος της έρευνας επανεξέτασης για την πρακτική ντάμπινγκ κάλυψε την περίοδο από την 1η Ιανουαρίου 2011 έως τις 30 Ιουνίου 2012 (η «περίοδος της έρευνας επανεξέτασης» ή «ΠΕΕ»).

         Γ.   ΑΠΟΤΕΛΕΣΜΑΤΑ ΤΗΣ ΕΡΕΥΝΑΣ

   1.   Ιδιότητα «νέου εξαγωγέα»

               (15)

               Η έρευνα επιβεβαίωσε ότι η εν λόγω εταιρεία δεν είχε εξαγάγει το υπό εξέταση προϊόν κατά την περίοδο της αρχικής έρευνας και ότι άρχισε τις εξαγωγές της στην Ένωση μετά την περίοδο αυτή.

               (16)

               Ενώ οι εξαγόμενες ποσότητες ήταν περιορισμένες, κρίθηκαν, εντούτοις, επαρκείς για τον καθορισμό ενός αξιόπιστου περιθωρίου ντάμπινγκ. Από άποψη μεγέθους της κάθε αποστολής και κύκλου εργασιών ανά πελάτη, οι εξαγόμενες ποσότητες ακολουθούσαν εξέλιξη συγκρίσιμη με εκείνη των εξαγωγών του αιτούντος σε αγορές τρίτων χωρών.

               (17)

               Όσον αφορά τους άλλους όρους για την αναγνώριση του καθεστώτος του νέου εξαγωγέα, η εταιρεία μπόρεσε να αποδείξει ότι δεν ήταν συνδεδεμένη, άμεσα ή έμμεσα, με κανέναν από τους παραγωγούς-εξαγωγείς της Ταϊβάν που υπόκεινται στα ισχύοντα μέτρα αντιντάμπινγκ όσον αφορά το υπό εξέταση προϊόν.

               (18)

               Ως εκ τούτου, επιβεβαιώνεται ότι η εταιρεία θα πρέπει να θεωρηθεί «νέος εξαγωγέας», σύμφωνα με το άρθρο 11 παράγραφος 4 του βασικού κανονισμού και, συνεπώς, θα πρέπει να καθορισθεί ως προς αυτήν ατομικό περιθώριο ντάμπινγκ.

         2.   Ντάμπινγκ

               (19)

               Ο αιτών παράγει και πωλεί το υπό εξέταση προϊόν στην εσωτερική αγορά, καθώς και σε εξαγωγικές αγορές. Ο αιτών πωλεί άμεσα σε όλες τις αγορές.

               (20)

               Σύμφωνα με το άρθρο 2 παράγραφος 2 του βασικού κανονισμού, οι εγχώριες πωλήσεις θεωρούνται αντιπροσωπευτικές όταν ο συνολικός όγκος των εγχώριων πωλήσεων ανέρχεται τουλάχιστον στο 5 % του συνολικού όγκου των εξαγωγικών πωλήσεων στην Ένωση. Η Επιτροπή διαπίστωσε ότι ο αιτών εξήγαγε έναν τύπο προϊόντος στην Ένωση και ότι ο ίδιος τύπος προϊόντος πωλήθηκε στην εγχώρια αγορά από τον αιτούντα σε συνολικά αντιπροσωπευτικούς όγκους.

               (21)

               Η Επιτροπή εξέτασε επίσης κατά πόσον οι πωλήσεις του υπό εξέταση προϊόντος που πραγματοποιήθηκαν στην εγχώρια αγορά σε αντιπροσωπευτικές ποσότητες μπορούσαν να θεωρηθούν ότι γίνονται στο πλαίσιο συνήθων εμπορικών πράξεων, σύμφωνα με το άρθρο 2 παράγραφος 4 του βασικού κανονισμού. Αυτό έγινε με τον καθορισμό του ποσοστού των κερδοφόρων εγχώριων πωλήσεων προς ανεξάρτητους πελάτες. Επειδή διαπιστώθηκε ότι πραγματοποιήθηκαν επαρκείς πωλήσεις κατά τις συνήθεις εμπορικές πράξεις, η κανονική αξία βασίστηκε στην πραγματική εγχώρια τιμή.

               (22)

               Το υπό εξέταση προϊόν εξήχθη απευθείας σε ανεξάρτητους πελάτες στην Ένωση. Συνεπώς, η τιμή εξαγωγής καθορίστηκε σύμφωνα με το άρθρο 2 παράγραφος 8 του βασικού κανονισμού, δηλαδή με βάση τις πράγματι πληρωθείσες ή πληρωτέες τιμές εξαγωγής.

               (23)

               Η κανονική αξία και οι τιμές εξαγωγής συγκρίθηκαν σε επίπεδο τιμών εκ του εργοστασίου.

               (24)

               Για να εξασφαλισθεί η δίκαιη σύγκριση μεταξύ της κανονικής αξίας και της τιμής εξαγωγής πραγματοποιήθηκαν αναπροσαρμογές, ώστε να ληφθούν υπόψη οι διαφορές που επηρεάζουν τη συγκρισιμότητα των τιμών, σύμφωνα με το άρθρο 2 παράγραφος 10 του βασικού κανονισμού. Έγιναν οι κατάλληλες αναπροσαρμογές για να ληφθούν υπόψη τα έξοδα ασφάλισης το κόστος διεκπεραίωσης, τα έξοδα φόρτωσης και τα παρεπόμενα έξοδα, καθώς και τα έξοδα πιστώσεων σε όλες τις περιπτώσεις που τα εν λόγω μέτρα θεωρήθηκαν εύλογα και ακριβή και αποδεικνύονταν με επαληθευμένα στοιχεία.

               (25)

               Σύμφωνα με το άρθρο 2 παράγραφος 11 του βασικού κανονισμού, το περιθώριο ντάμπινγκ καθορίστηκε με βάση τη σύγκριση μιας μέσης σταθμισμένης κανονικής αξίας με το σταθμισμένο μέσο όρο των τιμών όλων των εξαγωγικών συναλλαγών με την Ένωση. Καθώς ο αριθμός των εξαγωγών στην Ένωση ήταν περιορισμένος, οι ατομικές τιμές εξαγωγής προς την Ένωση συγκρίθηκαν επίσης με τη σταθμισμένη μέση κανονική αξία των μηνών κατά τους οποίους πραγματοποιήθηκε κάθε εξαγωγή.

               (26)

               Και στις δύο περιπτώσεις, η σύγκριση κατέδειξε την ύπαρξη αμελητέου ντάμπινγκ για τον αιτούντα ο οποίος πραγματοποίησε εξαγωγές στην Ένωση κατά την ΠΕΕ.

         Δ.   ΤΡΟΠΟΠΟΙΗΣΗ ΤΩΝ ΥΠΟ ΕΠΑΝΕΞΕΤΑΣΗ ΜΕΤΡΩΝ

               (27)

               Το περιθώριο του ντάμπινγκ όσον αφορά τον αιτούντα, που καθορίστηκε για την ΠΕΕ, ήταν αμελητέου επιπέδου. Συνεπώς, προτείνεται να επιβληθεί, λόγω του περιθωρίου αμελητέου ντάμπινγκ, δασμός ύψους 0 EUR/τόνο και να τροποποιηθεί αναλόγως ο κανονισμός (ΕΚ) αριθ. 192/2007.

         E.   ΚΑΤΑΓΡΑΦΗ

               (28)

               Σύμφωνα με τα ανωτέρω πορίσματα, η καταγραφή των εισαγωγών που επιβλήθηκε με τον κανονισμό (ΕΕ) αριθ. 653/2012 θα πρέπει να παύσει χωρίς καμία αναδρομική είσπραξη των δασμών αντιντάμπινγκ.

         ΣΤ.   ΚΟΙΝΟΛΟΓΗΣΗ ΚΑΙ ΔΙΑΡΚΕΙΑ ΙΣΧΥΟΣ ΤΩΝ ΜΕΤΡΩΝ

               (29)

               Τα ενδιαφερόμενα μέρη ενημερώθηκαν σχετικά με τα ουσιώδη πραγματικά περιστατικά και το σκεπτικό βάσει των οποίων υπήρχε η πρόθεση να επιβληθεί δασμός αντιντάμπινγκ 0 EUR/τόνο σε εισαγωγές του υπό εξέταση προϊόντος από τον αιτούντα, και να τροποποιηθεί ο κανονισμός (ΕΚ) αριθ. 192/2007 αναλόγως. Οι παρατηρήσεις τους εξετάστηκαν και ελήφθησαν υπόψη, όπου κρίθηκε σκόπιμο.

               (30)

               Αυτή η επανεξέταση δεν επηρεάζει την ημερομηνία κατά την οποία λήγουν τα μέτρα που επιβλήθηκαν με τον κανονισμό (ΕΚ) αριθ. 192/2007 δυνάμει του άρθρου 11 παράγραφος 2 του βασικού κανονισμού,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Στο άρθρο 1 παράγραφος 2 του κανονισμού (ΕΚ) αριθ. 192/2007, παρεμβάλλονται τα εξής στον πίνακα όσον αφορά τους παραγωγούς της Ταϊβάν:

                  Χώρα

                  Εταιρεία

                  Δασμός αντιντάμπινγκ (EUR/τόνο)

                  Πρόσθετος κωδικός TARIC

                  «Ταϊβάν

                  Lealea Enterprise Co., Ltd

                  0

                  A996»

   2.   Οι τελωνειακές αρχές καλούνται να παύσουν την καταγραφή των εισαγωγών του υπό εξέταση προϊόντος, καταγωγής Ταϊβάν, που παράγεται από τη Lealea Enterprise Co., Ltd.
   3.   Εφαρμόζονται οι διατάξεις που ισχύουν για τους τελωνειακούς δασμούς, εκτός αν ορίζεται άλλως.
   Άρθρο 2
   Ο παρών κανονισμός αρχίζει να ισχύει την επόμενη ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Μαρτίου 2013.

            Για το Συμβούλιο

            Ο Πρόεδρος

         P. HOGAN

      (1)  ΕΕ L 343 της 22.12.2009, σ. 51.

      (2)  ΕΕ L 301 της 30.11.2000, σ. 21.

      (3)  ΕΕ L 59 της 27.2.2007, σ. 59.

      (4)  ΕΕ C 55 της 24.2.2012, σ. 4.

      (5)  ΕΕ L 188 της 18.7.2012, σ. 8.